Publication: Magyar Közlöny
Issue: MK-2001-148 (Year: 2001, Number: 148)
Era: 1990-2004
Section: 9/1993. (IV. 2.) NM rendeletben (a továbbiakban: R.) meghatározott — az adott ellátásra vonatkozó elszámoláskor
Paragraph Index: 83

„47. § A szerv-transzplantációs riadó jelentéséért és a szerv kivételéig történő donorellátásáért, ideértve a műtéti rendelkezésre állást is — amennyiben azt sikeres szervkivétel követi, a kivett szervek számától függetlenül — 380 000 forint díjazás jár, amelyből 20 százalék a szervtranszplantációs riadó koordinálását végző, erre a feladatra felhatalmazott szerv tevékenységének az ellenértéke. A szolgáltató a díj 80 százalékából biztosítja a szervkivételben közreműködő személyek megfelelő díjazását. A szervet átültetésre előkészítő munkacsoport tevékenységéért — ha azt transzplantáció követi — a finanszírozó szervenként (páros szerv esetén a páros szervért együttesen) 200 000 forint, máj esetén 500 000 forint támogatást folyósít.”

Source: https://magyarkozlony.hu/hivatalos-lapok/1d7c008e1efe33076c3341e81eb1274b9141693c/dokumentumok/f3ce3197676d5c9947048c905c577900a31bdcf6/letoltes